劉陽 (理學家)

劉陽（），字一舒，號三五，江西安福縣人。明朝儒學學者。

生平
劉陽自少受学于彭簪、刘晓，又成為大儒王阳明弟子。嘉靖四年（1525年），劉陽舉乙酉科江西鄉試。任南直隸碭山縣知縣，政績卓著崇禎《碭山縣志·宦蹟》，拜福建道監察御史。權相嚴嵩正欲網羅，劉陽稱病歸鄉。

徐階成為首輔後，劉陽獲推光祿寺少卿，不起。居家三十年，在三峰建雲霞洞，與士子探討學問《明儒學案·卷十九·江右王門學案四》：劉陽字一舒，號三五，安福縣人。少受業於彭石屋、劉梅源。見陽明語錄而好之，遂如虔問學。泊舟野水，風雪清苦，不以為惡。陽明見之，顧謂諸生曰：「此生清福人也。」於是語先生，苟不能甘至貧至賤，不可以為聖人。嘉靖四年，舉鄉試。任碭山知縣。邑多盜，治以沉命之法，盜為衰止。旋示以禮教，變其風俗。入拜福建道御史。世宗改建萬壽宮為永禧仙宮，百官表賀，御史以先生為首，先生曰：「此當諫，不當賀。」在廷以危言動之，卒不可。中官持章奏至，故事南面立，各衙門北面受之，受畢，複如前對揖。先生以為北面者，重章奏，非重中官也，章奏脫手，安得複如前哉。改揖為東向，無以難也。相嵩欲親之，先生竟引疾歸。徐文貞當國，陪推光祿寺少卿，不起。築雲霞洞於三峰，與士子談學。兩峰過之，蕭然如在世外。先生曰：「境寂我寂，已落一層。」兩峰曰：「此徹骨語也。」自東廓沒，江右學者皆以先生為歸。東至岱宗，南至祝融，夜半登山頂而觀日焉，殘冰剩雪，柱杖鏗爾。陽明所謂清福者，懸記之矣。先生於師門之旨，身體精研，曰：「中，知之不倚於睹聞也；敬，知之無怠者也；誠，知之無妄者也；靜，知之無欲者也；寂，知之無思為者也；仁，知之生生與物同體者也。各指所之，而皆指夫知之良也，致知焉盡矣。」由先生言之，則陽明之學，仍是不異於宋儒也，故先生之傳兩峰也，謂「宋學門戶，謹守繩墨，兩峰有之。」其一時講席之盛，皆非先生所深契。嘗謂師泉曰：「海內講學而實踐者有人，足為人師者有人，而求得先師之學未一人見。」蓋意在斯乎！意在斯乎！。萬曆二年（1574年）卒。

著作
著作存世不多，有《三五刘先生集》殘本彭树欣等，《阳明弟子刘阳著述考及其孤本文献之发现》，北京大学中国古文献研究中心集刊，2017(1):234-240.。

參考文獻

相關條目
陽明學

Category:明朝監察御史
Category:安福人
Y
Category:明朝碭山縣知縣
Category:明朝理學家
Category:明朝儒學學者
Category:明朝教育家